पाएं अपने शहर की ताज़ा ख़बरें और फ्री ई-पेपरडाउनलोड करें
पंडेर थाना क्षेत्र में जामोली पंचायत के रघुनाथपुरा में सोमवार शाम करीब 5 बजे जहाजपुर तहसीलदार पर लाेगाें ने हमला कर दिया। वे गांव में बुजुर्ग महिला की मौत के बावजूद कोरोना प्राेटाेकाॅल की पालन नहीं होने की सूचना पर वहां गए थे। गांव में बजरी भरे 5 ट्रैक्टर खड़े थे। बजरी के अवैध काराेबार से जुड़े लाेगाें काे लगा कि तहसीलदार बजरी के ट्रैक्टर जब्त करने आए हैं और घेरकर हमला कर दिया। हमलावरों में महिला भी शामिल थीं।
तहसीलदार मुकुंद सिंह शेखावत ने पंडेर थाने पहुंचकर रिपोर्ट दर्ज कराई। इसमें बताया कि रघुनाथपुरा में कुछ दिन पूर्व वृद्धा की मौत हाे गई थी। उसके घर बैठक में कोरोना काे लेकर जारी रेड अनुशासन पखवाड़े की गाइडलाइन की अवहेलना करते हुए भीड़ हो रही थी। इस सूचना पर मौके पर गए। हालांकि उस वक्त वहां भीड़ नहीं थी। गांव से निकलने के रास्ते में उस मकान से कुछ दूर बजरी से भरे 5 ट्रैक्टर खड़े थे। इन्हें देख गाड़ी घुमाई थी कि बजरी दोहन और परिवहन से जुड़े लाेगाें ने घेर लिया। वाहन पर पत्थर बरसाना शुरू कर दिया। सिंह काे हल्की चोटें आई हैं।
देर रात कराई रिपोर्ट दर्ज
तहसीलदार सिंह ने घटना की सूचना पंडेर थानाधिकारी सुनील कुमार चौधरी को दी ताे जाब्ता मौके पर पहुंचा। डीएसपी महावीर प्रसाद शर्मा व जहाजपुर सीआई हरीश सांखला भी पहुंच गए। तहसीलदार सिंह ने रात 8 बजे पंडेर थाने पर रिपोर्ट दी। थानाधिकारी चौधरी ने रात 8:15 बजे सामुदायिक स्वास्थ्य केंद्र में मेडिकल करवाया। इधर, रात 8:30 बजे उपखंड अधिकारी धर्मराज गुर्जर ने भी पंडेर थाने पहुंचकर मामले की जानकारी ली। पुलिस को बजरी माफिया के खिलाफ कार्रवाई तेज करने का आदेश दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn